నా మొగుడు బ్రహ్మచారి

నా మొగుడు బ్రహ్మచారి 1981 ఫిబ్రవరి 13న విడుదలైన తెలుగు సినిమా. లీలావతి చిత్ర పతాకంపై కె.గురవారెడ్డి నిర్మించిన ఈ సినిమాకు ఎం.ఎస్. కోటరెడ్డి దర్శకత్వం వహించాడు.  ఈ చిత్రంలో చంద్రమోహన్, జయచిత్ర, రావు గోపాలరావు నటించగా, కె. చక్రవర్తి సంగీతం అందించాడు.

కథ
ఆడవారిపై మగవారి పెత్తనాన్ని ద్వేషించే గీతకు, భర్త ఇచ్చే స్వేచ్ఛను, గౌరవాన్ని భార్య సద్వినియోగం చేసుకోవాలనే శంకర్‌కు పోటీ పడుతుంది. నీలాంటి వాడిని చస్తే పెళ్లాడనని గీత అంటుంది. నిన్నే పెళ్లాడి తగిన బుద్ధి చెబుతానని అంటాడు శంకర్. దానితో పట్నం అబ్బాయిని ససేమిరా పెళ్లాడనని అంటుంది గీత. వరుడి కోసం పల్లెటూరు వెడుతుంది. ఇది తెలిసి శంకర్ అదే వూరిలో కాశీ అనే అమాయక పల్లె యువకునిగా ప్రత్యక్షమయి గీత అభిమానాన్ని చూరగొంటాడు. గీత కాశీని పెళ్లి చేసుకుని ఇంటికి తీసుకువస్తుంది.

 నటవర్గం 
 చంద్రమోహన్ - శంకర్, కాశీ
 జయచిత్ర -గీత
 రావు గోపాలరావు - సీతాపతి, గీత తండ్రి
 చక్రవర్తి - డాక్టర్
 అల్లు రామలింగయ్య - కాశీ తండ్రి

 సాంకేతికవర్గం 
 దర్శకత్వం: ఎం.ఎస్.కోటారెడ్డి
 సంగీతం: కె. చక్రవర్తి
 నిర్మాణ సంస్థ: శ్రీ విజయకృష్ణ మూవీస్
 పాటలు: వేటూరి సుందరరామమూర్తి
పాటలు
 మనసు చల్లగుండా వయసు వెచ్చగుండా, రచన: వేటూరి, గానం. ఎస్ పి బాలసుబ్రహ్మణ్యం, పి సుశీల 
 హే పిల్లదానా ఈ విస్సన్న చెప్పింది వేదం ఇది వినకుంటే నీ పాపకర్మం, రచన:వేటూరి, గానం. ఎస్ పి బాలసుబ్రహ్మణ్యం 
 అక్క చాటు బావయ్యో ఒక్క మాటు రావయ్యో, రచన వేటూరి: గానం. ఎస్ పి బాలసుబ్రహ్మణ్యం, పి సుశీల 
 లేతగా ఉన్నది రాతిరి ఘాటుగా ఉంటుంది, రచన: ఆత్రేయ, గానం శిష్ట్లా జానకి, చక్రవర్తి.

 మూలాలు 
.   3. ఘంటసాల గళామృతము , కొల్లూరి భాస్కరరావు బ్లాగ్.
వర్గం:తెలుగు కుటుంబకథా సినిమాలు
వర్గం:చంద్రమోహన్ నటించిన సినిమాలు
వర్గం:రావు గోపాలరావు నటించిన సినిమాలు
వర్గం:అల్లు రామలింగయ్య నటించిన సినిమాలు